**24 Mars - Dita Botërore e TB**

**INVESTONI PËR T’I DHËNË FUND TB – SHPËTONI JETË!**

Tuberkulozi mbetet një nga vrasësit infektivë më vdekjeprurës në botë. Në nivel botëror çdo ditë, mbi 4000 njerëz humbasin jetën nga TB-ja dhe afër 30000 njerëz sëmuren nga kjo sëmundje e parandalueshme dhe e shërueshme. Që nga viti 2000 përpjekjet botërore për të luftuar TB-në kanë shpëtuar rreth 66 milionë jetë. Megjithatë, pandemia e COVID-19 ka ndryshuar vitet e përparimit të bërë në luftën për t'i dhënë fund TB-së. Për herë të parë në më shumë se një dekadë, vdekjet nga tuberkulozi u rritën në vitin 2020.

Tema e Ditës Botërore të TB për 2022 – “**Investoni për t'i dhënë fund TB - Shpëtoni jetë!**”, përcjell nevojën urgjente për të investuar fuqishëm në burime dhe për të materializuar angazhimet e bëra nga liderët botërorë në lidhje me këtë çështje.

Kjo është veçanërisht rëndësishme në kontekstin e pandemisë COVID-19, konflikteve të armatosura që kanë vënë në rrezik përparimin e TB-së, për të siguruar akses të barabartë në parandalim dhe kujdes në përputhje me përpjekjet e OBSH-së drejt arritjes së Mbulimit Universal Shëndetësor. Fokus i veçantë do t'i kushtohet miratimit dhe promovimit të udhëzimeve të reja të OBSH-së për fëmijët dhe adoleshentët me TB, të cilat do të publikohen në ditën e sotme.

Në Ditën Botërore të TB-së, OBSH-ja u bën thirrje të gjithëve të mbajnë premtimin për:

1. Përshpejtimin e përgjigjes për t’i Dhënë Fund TB, për të arritur rezultatet e përcaktuara në Objektivat e Zhvillimit të Qëndrueshëm, Strategjia e OBSH-së për Fundin e TB-së dhe deklaratën politike të Takimit të Nivelit të Lartë të Kombeve të bashkuara për TB-në.
2. Diagnostikimin dhe trajtimin e 40 milionë njerëzve me TB deri në vitin 2022, duke përfshirë 3.5 milion fëmijë dhe 1.5 milion njerëz me TB, rezistent ndaj barnave. Kjo është në përputhje me përpjekjet e përgjithshme të OBSH-së drejt Mbulimit Universal të Shëndetit dhe nismës kryesore të Drejtorit të Përgjithshëm të OBSH-së *“Gjeni. Trajtoni. Të gjitha. #FundTB”* së bashku me Fondin Global dhe Partneritetin Stop TB.
3. Arritjen deri në vitin 2022 e 30 milionë njerëzve me trajtim parandalues ​​për TB, në mënyrë që më të rrezikuarit të marrin trajtim parandalues ​​për TB, duke përfshirë 24 milionë kontakte familjare të pacientëve me TB - 4 milionë prej të cilëve janë fëmijë nën 5 vjeç dhe 6 milionë njerëz që jetojnë me HIV.
4. Mobilizimin e financimit të mjaftueshëm dhe të qëndrueshëm për të arritur 13 miliardë dollarë në vit për të mbështetur përpjekjet për t'i dhënë fund TB-së; për çdo 1 USD të investuar për t'i dhënë fund TB-së, 43 USD kthehen si përfitime të një shoqërie funksionale të shëndetshme (Ekonomist/ Konsensusi i Kopenhagës).
5. Investimin në kërkimin shkencor për TB-në për të arritur të paktën 2 miliardë dollarë në vit për shkencë më të mirë, mjete më të mira dhe shpërndarje më të mirë.

**Mesazhet kyçe**

1. Investimi urgjent i burimeve, mbështetjes, kujdesit dhe informacionit janë të rëndësishme për të fituar luftën kundër TB.
2. Shërbimet kryesore për tuberkulozin duhet të mbështeten gjatë pandemisë COVID-19/ krizës së konfliktit të armatosur për të siguruar që përfitimet e arritura në luftën kundër TB-së të mos kthehen mbrapsht.
3. Trajtimi i pabarazive shëndetësore për të garantuar shëndet për të gjithë.
4. Përfundimi i TB kërkon veprim të bashkërenduar nga të gjithë sektorët

Tuberkulozi (TB) është një sëmundje që influencohet nga shumë faktorë rreziku (ose përcaktues socialë) si varfëria, kequshqyerja, kushtet e këqija të jetesës të cilët ndikojnë në mënyrën se si njerëzit infektohen, zhvillojnë sëmundjen e TB dhe me çfarë rezultatesh trajtimi do të përballen. Prandaj, reagimi i përbashkët nga sektorë të ndryshëm shëndetësorë dhe joshëndetësorë, shoqëria civile dhe komunitetet e prekura nga tuberkulozi është thelbësore për të adresuar të gjithë faktorët e rrezikut dhe për të arritur objektivat përfundimtare të TB-së.

* TB-ja shkakton vuajtje të mëdha fizike dhe për shkak të stigmës pacientët dhe familjet e tyre mund të vuajnë ekonomikisht.
* Tuberkulozi është i shërueshëm, por pacientët dhe familjet e tyre kanë nevojë për guxim dhe vendosmëri për të përfunduar trajtimin mjekësor.
* Përfundimi i trajtimit është i rëndësishëm për shërimin e pacientit, si edhe për të parandaluar zhvillimin e rezistencës. Trajtimi i ndërprerë ka kontribuar në zhvillimin e rezistencës ndaj medikamenteve dhe ky është një kërcënim i cili ka ardhur në rritje.
* Megjithëse Rajoni Europian përbën vetëm 2.3% të barrës globale të TB-së, ai vazhdon të jetë më i prekuri nga TB-ja rezistente ndaj barnave (DR-TB). Është vlerësuar se një në katër pacientë të rinj me TB dhe çdo sekondë e pacientëve me TB të trajtuar më parë kanë një formë të sëmundjes rezistente ndaj shumë barnave. Shumica dërrmuese e pacientëve me DR-TB janë në Europën Lindore dhe Azinë Qendrore.
* Rajoni ka rënien më të shpejtë të incidencës dhe vdekshmërisë së TB-së në botë dhe ekskluzivisht ka arritur objektivin për t’i “Dhënë Fund TB-së” në vitin 2020 me 25% ulje të incidencës së TB-së.
* Rajoni ishte afër arritjes së objektivit të uljes deri në 35% të vdekshmërisë - në 2019 shënoi uljen deri në 31%. Megjithatë, ndërprerjet e lidhura me COVID-19 kanë ndryshuar trajektoren dhe rezultati aktual i vitit 2020 përkundër objektivit ra në 26%.
* Ndërsa shumica e Shteteve Anëtare në Europën Perëndimore janë në rrugën drejt arritjes së objektivave, progresi në Shtetet Anëtare në Europën Lindore dhe Azinë Qendrore është ngadalësuar nga një barrë e lartë e vazhdueshme e TB-së rezistente ndaj barnave, dhe bashkinfeksioni TB/HIV.
* Niveli i bashkinfektimit TB/HIV mbetet i lartë në 12%, me rreth 29 000 raste të TB te njerëzit që jetojnë me HIV në rajon. Viti 2020 pa një rritje të vdekjeve nga tuberkulozi te personat HIV pozitiv dhe rezultatet e trajtimit të HIV lidhur me TB mbeten modeste.
* Pavarësisht mbulimit universal të trajtimit për pacientët me TB dhe RR/MDR-TB, shkalla e suksesit të trajtimit të MDR/RR-TB në Rajon mbetet nën objektivin rajonal 75% – (56%) sipas raportit të survejancës së TB në Europë .
* Ndërsa bota mblidhet bashkë për t’iu përgjigjur pandemisë Covid -19 apo konflikteve të armatosura, është e rëndësishme që krahas trajtimit të problematikave/gjendjeve shëndetësore të vjetra, të sigurohet vazhdimësia e shërbimeve dhe operacioneve thelbësore për mbrojtjen e jetës së njerëzve me TB dhe DR-TB, veçanërisht për popullatën me rrezik të lartë të zhvillimit të TB.
* Ka pasur më pak diagnoza gjatë pandemisë, që do të thotë se ka njerëz me TB që nuk po marrin trajtimin e nevojshëm për t'u përmirësuar.
* Pandemia i ka larguar njerëzit dhe burimet nga shërbimet e TB-së, kjo i ka vendosur punonjësit e kujdesit shëndetësorë në një presion të madh. Konfliktet e armatosura kanë ndikim edhe më të rëndë në ofrimin e kujdesit për TB, sëmundje të tjera ngjitëse dhe ato jo të transmetueshme.
* Trajtimet efektive për parandalimin e TB-së dhe ndaj TB-së aktive janë rritur në mbarë botën. Personat që kanë nevojë për trajtim duhet të vazhdojnë ta marrin atë edhe në kushtet e pandemisë (qofshin edhe të prekur nga Covid-19), për të rritur shanset e kurimit dhe për të zvogëluar transmetimin dhe zhvillimin e rezistencës ndaj barnave. Rreziku i vdekjes në pacientët me tuberkuloz arrin 50% nëse nuk trajtohen dhe mund të jetë më i lartë tek të moshuarit ose në prani të sëmundjeve shoqëruese. Trajtimi parandalues ​​(TPT) u ofrohet njerëzve që kanë qenë në kontakt me dikë me TB pulmonare aktive ose që kanë HIV ose gjendje të tjera që dobësojnë përgjigjen imune për të shmangur zhvillimin e TB-së aktive.
* OBSH-ja në Rajonin Europian po rrit me shpejtësi aksesin në diagnozën e shpejtë molekulare të rekomanduar prej saj për TB (WRD). Ilaçet e reja kundër tuberkulozit për MDR/RR-TB japin mundësi konkrete duke futur regjime plotësisht orale, pa injeksione, që lejojnë shkurtimin e kohëzgjatjes së terapisë dhe përmirësojnë ndjeshëm suksesin e trajtimit.
* Përdorimi i zgjidhjeve dixhitale të shëndetit është intensifikuar për të mbështetur pacientët përmes përmirësimit të komunikimit, këshillimit dhe kujdesit. Në përputhje me rekomandimet më të fundit të OBSH-së, kujdesi i përqendruar te njerëzit dhe i bazuar në komunitet, teknologjitë e aderimit dixhital - si terapia e mbështetur me video (VST), po ndihmojnë shumë pacientë të përfundojnë trajtimin e tyre për tuberkulozin; konsiderohet si alternativë për shtrimin e panevojshëm në spital, vizitat në qendrat e trajtimit për të marë barnat për reduktimin e rreziqeve të infeksionit me TB dhe me COVID-19, kostot që lidhen me trajtimin e TB-së dhe DR-TB-së, duke arritur te njerëzit më të cenueshëm që kanë nevojë madhore për kujdes më të mirë. Zbulimi me ndihmën e kompjuterit (CAD) është një mjet i shpejtë dhe i besueshëm për të zbuluar në kohë simptomat e TB me rreze X: shumë mjete dixhitale të disponueshme (jo të shtrenjta, miqësore për përdoruesit) mund të përdoren nga personeli shëndetësorë pa përvojë në leximin e gjoksit me rreze X. Inteligjenca artificiale do ta mundësojë këtë - në çdo dyshim për anomali të gjoksit në rrezet X, personi mund të dërgohet për diagnozë me teste të shpejta molekulare të rekomanduara nga OBSH, si Xpert/MTB-Rif, dhe nëse diagnostikohet TB, të fillojë në kohë trajtimin e duhur.
* Qeveritë dhe të gjithë grupet e interesit (stakeholders) e TB duhet të mbajnë premtimet e tyre për të përshpejtuar progresin për t'i dhënë fund epidemisë së TB deri në vitin 2030, duke forcuar koordinimin multisektorial dhe duke zbatuar kuadrin e llogaridhënies multisektorale (MAF-TB).